สมยศ ร่อนจดหมายจากคุกถึง คอป. เสนอแนวทางปรองดอง
เมื่อวันที่ 10 กรกฎาคม 2554 นายสมยศ พฤกษาเกษมสุข แกนนำกลุ่ม 24 มิถุนา และผู้ต้องหาคดีหมิ่นพระบรมเดชานุภาพ เขียนจดหมายเปิดผนึกจากเรือนจำพิเศษกรุงเทพ ถึงคณะกรรมการอิสระตรวจสอบและค้นหาความจริงเพื่อการปรองดองแห่งชาติ (คอป.) เสนอแนะแนวทางการปรองดอง โดยให้ คอป. ศึกษาปัญหาและแก้ไขปรับปรุงกฎหมายอาญามาตรา 112 รวมถึงกฎหมายอื่นๆ ที่ลิดรอนสิทธิและเสรีภาพ เช่น พ.ร.บ.ความมั่นคง พ.ร.บ.ชุมนุมสาธารณะ และหยุดการปิดกั้นสื่อต่างๆ เช่น วิทยุชุมชน หรือเว็บไซต์ รวมถึงให้มีการผลักดันกฎหมายนิรโทษกรรมให้ประชาชนทั้งผู้ที่ถูกดำเนินคดี ทั้งเสื้อเหลืองและเสื้อแดงขณะเดียวกัน การรณรงค์ของนักกิจกรรมประเทศต่างๆ ให้ปล่อยสมยศยังคงดำเนินไปอย่างต่อเนื่อง โดยเมื่อวันที่ 11 ก.ค.ที่ผ่านมา องค์กรด้านแรงงานในต่างประเทศ ประกอบด้วยองค์กร Globalization Monitor ประเทศฮ่องกง Cambodia Center for Workers Development ประเทศกัมพูชา United Labour Federation ประเทศบังคลาเทศ และ Persatuan Sahabat Wanita Selangor (Selangor Friends Of Women Association) ประเทศมาเลเซีย ได้ส่งจดหมายเปิดผนึก ไปยังสถานกงสุลไทยในต่างประเทศ เรียกร้องให้รัฐบาลชุดใหม่ปล่อยตัวสมยศ พฤกษาเกษมสุขในทันที นอกจากนี้ ยังชี้ด้วยว่าการขยายเวลาการคุมขังสมยศโดยไม่ให้ประกันตัว เป็นการละเมิดสิทธิมนุษยชนที่ยอมรับไม่ได้อนึ่ง นายสมยศ พฤกษาเกษมสุข นักกิจกรรมด้านแรงงาน และบรรณาธิการนิตยสารวอยซ์ออฟทักษิณและเรดพาวเวอร์ถูกตำรวจตรวจคนเข้าเมือง จับกุมเมื่อ 30 เม.ย. ในหมายจับตามข้อหาหมิ่นพระบรมเดชานุภาพ และถูกควบคุมตัวที่เรือนจำกลางคลองเปรมจนถึงปัจจุบันโดยไม่ได้รับการประกัน ตัว0000000000เรือนจำพิเศษกรุงเทพ33 งามวงศ์วาน ลาดยาวจตุจักร กรุงเทพ 10900วันที่ 10 กรกฎาคม 2554เรื่องขอเสนอเพื่อสิทธิมนุษยชน และการปรองดองเรียนคณะกรรมการอิสระตรวจสอบ และค้นหาความจริงเพื่อแนวทางการปรองดองแห่งชาติ (คอป.)ขอแสดงความยินดีกับการทำงานครบรอบ 1 ปีของคณะกรรมการอิสระตรวจสอบ และค้นหาความจริงเพื่อแนวทางการปรองดองแห่งชาติ (คอป.) จนเป็นที่ยอมรับในการทำหน้าที่อย่างเป็นอิสระ ตรงไปตรงมา โปร่งใส หลากหลายนักวิชาการและผู้ทรงคุณวุฒิ เพื่อแก้ไขปัญหาความรุนแรง สร้างความปรองดองในสังคม ในฐานที่กระผม นายสมยศ พฤกษาเกษมสุข ได้รับผลกระทบโดยตรงจากความขัดแย้งทางการเมือง และความรุนแรงในสังคม ต้องถูกกล่าวหา และถูกจองจำให้สูญเสียอิสรภาพ ได้รับความทุกข์ทรมานแสนสาหัส ทั้งทางร่างกาย และจิตใจ อันเกิดจากการมีส่วนร่วมต่อต้านการรัฐประหาร 19 กันยายน 2549 จึงเรียนนำเสนอแนวความคิดเพื่อการปรองดองดังต่อไปนี้จึงเรียนมายังคณะกรรมการอิสระตรวจสอบ และค้นหาความจริงเพื่อแนวทางการปรองดองแห่งชาติ (คอป.) ทุกท่านเพื่อประกอบการดำเนินงานอย่างรอบด้านเพื่อสิทธิมนุษยชน ความเป็นธรรม และปรองดองในสังคม โดยกระผมยินดีจะให้ความร่วมมือ และมีส่วนร่วมต่อการแสวงหาข้อเท็จจริง และแนวทางปรองดองต่อไปขอแสดงความนับถืออย่างสูง(นายสมยศ พฤกษาเกษมสุข)นักโทษการเมืองคดีหมิ่นพระบรมเดชานุภาพเรือนจำพิเศษกรุงเทพฯ
เมื่อวันที่ 10 กรกฎาคม 2554 นายสมยศ พฤกษาเกษมสุข แกนนำกลุ่ม 24 มิถุนา และผู้ต้องหาคดีหมิ่นพระบรมเดชานุภาพ เขียนจดหมายเปิดผนึกจากเรือนจำพิเศษกรุงเทพ
การปรองดอง,คณะกรรมการอิสระตรวจสอบและค้นหาความจริงเพื่อการปรองดองแห่งชาติ,คอป.,นักโทษการเมือง,นิรโทษกรรม,มาตรา 112,สมยศ พฤกษาเกษมสุข